b'\n_START_ARTICLE_\nBatu hulerne\n_START_PARAGRAPH_\nBatu-hulerne (tamil: \xe0\xae\xaa\xe0\xae\xa4\xe0\xaf\x8d\xe0\xae\xa4\xe0\xaf\x81 \xe0\xae\xae\xe0\xae\xb2\xe0\xaf\x88) ogs\xc3\xa5 kendt som Batugrotterne eller p\xc3\xa5 engelsk Batu Caves er en kalkstensklippe med et stort antal grotter og templer i Gombak-distriktet, Selangor, Malaysia. Hulerne har navn efter Sungai Batu (stenfloden), som l\xc3\xb8ber forbi klippen. Det er den tiende (\xe0\xae\xaa\xe0\xae\xa4\xe0\xaf\x8d\xe0\xae\xa4\xe0\xaf\x81 - Pathu p\xc3\xa5 tamilsk) kalkstensklippe fra Ampang. Batu-hulerne er ogs\xc3\xa5 navnet p\xc3\xa5 en n\xc3\xa6rliggende landsby._NEWLINE_Tempelhulerne og hele klippen er en af de mest popul\xc3\xa6re tamilske altre udenfor Indien og er tilegnet den tamilske gud Murugan (Tamilsk: \xe0\xae\xa4\xe0\xae\xae\xe0\xae\xbf\xe0\xae\xb4\xe0\xaf\x8d \xe0\xae\x95\xe0\xae\x9f\xe0\xae\xb5\xe0\xaf\x81\xe0\xae\xb3\xe0\xaf\x8d \xe0\xae\xae\xe0\xaf\x81\xe0\xae\xb0\xe0\xaf\x81\xe0\xae\x95\xe0\xae\xa9\xe0\xaf\x8d), kaldt Herren Murugan (lord Murugan). Stedet er centralt for den store hinduistiske festival Thaipusam der  afholdes hvert \xc3\xa5r i Malaysia._NEWLINE_Batu-hulerne bliver ogs\xc3\xa5 refereret til som de Tiende Grotter eller Bakken for Lord Muruga, da der er seks vigtige helligdomme i Indien og fire i Malaysia. De tre andre i Malaysia er Kallumalai-templet i Ipoh, Tanneermalai-templet i Penang og Sannasimalai-templet i Malacca.\n_START_SECTION_\nTrappekontroversen\n_START_PARAGRAPH_\nDen store klippe er d\xc3\xa6kket af 272 udsk\xc3\xa5rne stentrapper, der g\xc3\xb8r det muligt at bes\xc3\xb8ge alle templerne og hulerne helt til toppen af klippen. I august 2018 blev alle trapperne malet med meget farvestr\xc3\xa5lende regnbuefarver af templernes forvaltning uden ans\xc3\xb8gning om tilladelse fra staten. Malingen blev med det samme anklaget af den malaysiske statsafdeling for nationalarv for lovbrud af renovationsregler g\xc3\xa6ldende for hele klippen og indenfor 200 meter radius af klippen. Forel\xc3\xb8big er kontroversen diskuteret med tempelforvaltningen og staten og imens forbliver trapperne farvestr\xc3\xa5lende.'